《再和四首》
宋代·郭印

天际油云不肯收，全妨寓目向层楼。
日车难把长绳挽，春事浑同去水流。
可奈馀寒犹作沴，悬知徂暑未能秋。
此方记得偏炎热，路入夔门一再由。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。